
Zriadenie vecného bremena na umiestnenie kanalizačnej šachty na Strmej ulici v Trnave
Návrh predkladá:	Návrh spracoval:
Majetková komisia MZ	JUDr. Slavomír Pastýr
	Odbor majetkový
Spracované: 21. 1. 2026
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 1999/2026

Návrh uznesenia
k zriadeniu vecného bremena na umiestnenie kanalizačnej šachty na Strmej ulici v Trnave
Mestské zastupiteľstvo mesta Trnava po prerokovaní:
Schvaľuje
[bookmark: _Hlk218839616][bookmark: _Hlk218841671]zriadenie bezodplatného časovo neobmedzeného vecné bremeno „in rem“, spočívajúce v povinnosti Mesta Trnava a každodobého vlastníka pozemku parc. reg. C č. 8921/1 s výmerou 3290 m2, zastavaná plocha a nádvorie, LV č. 5000, k.ú. Trnava, ako povinného z vecného bremena, strpieť na časti zaťaženej nehnuteľnosti umiestnenie, užívanie, prevádzkovanie, údržbu, opravy a rekonštrukcie revíznej kanalizačnej šachty vybudovanej v rámci plánovanej stavby rodinného domu na pozemku parc. C-KN č. 5056/3, k.ú. Trnava, na Strmej ulici v Trnave, podľa koordinačnej situácie Ing. Mariána Benkovského, dátum: 9/2025, pričom rozsah vecného bremena bude určený na základe geometrického plánu po vybudovaní šachiet; v prospech Mgr. Vladimíra Lovranta, rod. Lovranta, nar. 12.6.1984 a Mgr. Martiny Lovrantovej, rod. Ondrejkovej, nar. 11.6.1980, obaja bytom Veterná 8760/43A, Trnava, a každodobého vlastníka stavby rodinného domu na pozemku parc. reg. C č. 5056/3, k.ú. Trnava. Oprávnení z vecného bremena zabezpečia na svoje náklady vypracovanie geometrického plánu. Správne poplatky spojené s návrhom na vklad vecného bremena do katastra nehnuteľností a náklady za vyhotovenie geometrického plánu budú hradiť oprávnení z vecného bremena. 
Ukladá 
Mestskému úradu v Trnave
Odboru majetkovému:
a) pripraviť zmluvu o budúcej zmluve o zriadení vecného bremena v zmysle schvaľovacej časti tohto uznesenia a predložiť ju druhej zmluvnej strane na podpis.
Termín: do 30.6.2026
b) pripraviť zmluvu o zriadení vecného bremena v zmysle schvaľovacej časti tohto uznesenia a predložiť ju druhej zmluvnej strane na podpis.
Termín: do 90 dní odo dňa doručenia výzvy na uzatvorenie zmluvy zo strany vlastníka skolaudovaného rodinného domu na pozemku parc. reg. C č. 5056/3 v k.ú. Trnava,

Dôvodová správa
Mesto Trnava, Mestský úrad v Trnave, obdržal dňa 26.11.2025 žiadosť Mgr. Vladimíra Lovranta a Mgr. Martiny Lovrantovej, bytom Veterná 8760/43A, Trnava, o vydanie súhlasu s použitím pozemku vo vlastníctve Mesta Trnava, parc. reg. C č. 8921/1, k.ú. Trnava, za účelom umiestnenia a výstavby kanalizačnej prípojky s revíznou kanalizačnou šachtou (KŠ) podľa situačného výkresu k navrhovanej stavby rodinného domu „RODINNÝ DOM – novostavba“ na pozemku parc. reg. C č. 5056/3, k.ú. Trnava. Z koordinačného výkresu ďalej vyplýva, že na pozemku parc. reg. C č. 8921/1, k.ú. Trnava, bude v rámci plánovanej výstavby rodinného domu umiestnená aj vodovodná prípojka. 
V zmysle § 20 ods. 6 písm. a) Zásad hospodárenia a nakladania s majetkom Mesta a s majetkom štátu, ktorý Mesto užíva (ďalej len „Zásad“), je možné prípojky k stavebným objektom umiestňovať na pozemkoch vo vlastníctve mesta, pričom v prípade, že prípojka neovplyvní využitie pozemku na účel, ktorému je určený, nie je potrebné zriaďovať vecné bremeno. 
V zmysle § 20 ods. 7 písm. a) Zásad je možné umiestňovať šachty k rozvodom inžinierskych sietí na pozemkoch vo vlastníctve mesta v prípadoch, ak nie je možné umiestniť stavbu na pozemku stavebníka, pričom ak ide o šachtu k stavbám na bývanie a stavebníkom je fyzická osoba - nepodnikateľ, je potrebné zriadiť bezodplatné časovo neobmedzené vecné bremeno.
[bookmark: _Hlk5614664]Odbor územného rozvoja a koncepcií odporúča vyhovieť žiadosti o použitie pozemku mesta 8921/1 na Strmej ulici na umiestnenie vodovodnej a kanalizačnej prípojky s RŠ pre novostavbu RD umiestneného na p.č. 5056/3, 5055/1. Po realizácii prípojok požaduje uviesť spevnené povrchy do pôvodného stavu. Požadované pripojenie RD na verejnú kanalizáciu je súčasťou nevyhnutného technického vybavenia stavby (zabezpečí pripojenie stavby na verejnú technickú infraštruktúru). Nie je predpoklad, že navrhované pripojenie ovplyvní budúce využitie pozemku mesta, nakoľko chodníky a cesty slúžia aj na ukladanie inžinierskych sietí.
[bookmark: _Hlk130557682]Majetková komisia na svojom zasadnutí dňa 20.1.2026 odporučila primátorovi mesta Trnava súhlasiť s použitím pozemkov vo vlastníctve Mesta Trnava, parc. reg. C č. 8921/1, k.ú. Trnava, na účely umiestnenia vodovodnej prípojky a kanalizačnej prípojky vybudovaných v rámci plánovanej stavby rodinného domu „RODINNÝ DOM – novostavba“ na pozemku parc. reg. C č. 5056/3, k.ú. Trnava, na Strmej ulici v Trnave, podľa projektovej dokumentácie vypracovanej Ing. Mariánom Benkovským, dátum: 9/2025, v prospech žiadateľa, za splnenia podmienok daných stavebným úradom v príslušnom konaní a za splnenia podmienky, že po realizácii prípojky budú spevnené povrchy uvedené do pôvodného stavu.
Majetková komisia na svojom zasadnutí dňa 20.1.2026 odporučila Mestskému zastupiteľstvu mesta Trnava schváliť zriadenie bezodplatného časovo neobmedzeného vecné bremeno „in rem“, spočívajúce v povinnosti Mesta Trnava a každodobého vlastníka pozemku parc. reg. C č. 8921/1 s výmerou 3290 m2, zastavaná plocha a nádvorie, LV č. 5000, k.ú. Trnava, ako povinného z vecného bremena, strpieť na časti zaťaženej nehnuteľnosti umiestnenie, užívanie, prevádzkovanie, údržbu, opravy a rekonštrukcie revíznej kanalizačnej šachty vybudovanej v rámci rodinného domu na pozemku parc. C-KN č. 5056/3, k.ú. Trnava, na Strmej ulici v Trnave, podľa koordinačnej sit. Ing. Mariána Benkovského, dátum: 9/2025, v prospech Mgr. Vladimíra Lovranta, nar. 12.6.1984 a Mgr. Martiny Lovrantovej, nar. 11.6.1980, obaja bytom Veterná 8760/43A, Trnava, a každodobého vlastníka stavby rodinného domu na pozemku parc. reg. C č. 5056/3, k.ú. Trnava, ako oprávnených z vecného bremena. Rozsah vecného bremena bude určený na základe geometrického plánu, ktorý zabezpečia oprávnení z vecného bremena na svoje náklady po realizácii stavby. Správne poplatky spojené s návrhom na vklad vecného bremena do katastra nehnuteľností a náklady za vyhotovenie geometrického plánu budú hradiť oprávnení z vecného bremena. 
Na prijatie uznesenia je potrebný súhlas nadpolovičnej väčšiny poslancov MZ mesta Trnava prítomných na rokovaní MZ.


Príloha
Situácia z projektovej dokumentácie 
[image: Situácia z projektovej dokumentácie ]
Schéma znázorňuje trasu kanalizačnej a vodovodnej prípojky a umiestnenie  kanalizačnej šachty (KŠ) k rodinnému domu.
Katastrálna mapa[image: Katastrálna mapka]
Na obrázku je vyznačená plocha pozemku pod budúcou stavbou rodinného domu

